# אאוגניקה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

| יש לשכתב ערך זה הסיבה לכך: חשש להטיות והטעיות. אתם מוזמנים לסייע ולתקן את הבעיות בדף זה, אך אנא אל תורידו את ההודעה כל עוד לא תוקן הדף. אם אתם סבורים כי אין בדף בעיה, ניתן לציין זאת בדף השיחה שלו.

אֶאוּגֶנִיקָה (Eugenics) היא ענף בגנטיקה העוסק בחקר התכונות התורשתיות של האדם, וכיצד יכול האדם להשפיע לטובה על המבנה הגנטי של הדורות הבאים. מדע האאוגניקה שואף להשבחת הגזע האנושי מהבחינה הגנטית ולהפיכת בני אדם בעתיד יותר "טובים" מהדור שקדם להם - לפיכך החוקר האאוגני מחפש את השפעת הגנטיקה על יכולות האדם בסביבתו, וכיצד להגביר את התכונות החיוביות לדעתו, באוכלוסייה האנושית.

המונח אאוגניקה הוטבע בשנת 1883 על ידי החוקר האנגלי פרנסיס גלטון. מוצא המילה "אאוגניקה" הוא לטיני והיא בעצם צרוף של שתי מילים: eus שפירושה "טוב" או "אמיתי", ו-gen שפירושה "שורש" או "מקור", ובצירוף - "לידה טובה" או "תורשה אצילית".

אאוגניקה שימשה כדיסציפלינה שעמדה מאחורי חוקי נירנברג בגרמניה הנאצית, תוך שחוקים אלו מתבססים על הנחות אאוגניות מוטעות לחלוטין. האאוגניקה הייתה אף הבסיס ל"תוכנית T4 - אותנסיה" במסגרתה הומתו או עוקרו מאות אלפים חולים כרונים וחולי נפש במהלך שנות השלטון הנאצי בגרמניה.

בתחילת המאה ה-20 יישמו מדינות רבות וביניהן ארצות הברית ושבדיה תכניות של עיקור כפוי במסגרתן עוקרו בכפיה עשרות אלפי אנשים, מתוך מגמה אאוגנית ברורה. כיום, במיוחד לאור לקחי השואה אין נהוג עוד העיקור הכפוי מסיבות אאוגניות במדינות המערב.

"טיהור" החברה מיסודות בלתי רצויים, בדומה לפעילות מטעמים אאוגניים, יושם גם במדינות קומוניסטיות כגון ברית המועצות וצ'כוסלובקיה, כאשר כאן, בניגוד לארצות המערב, הומתו לא בעלי המומים או חולי הנפש, אלא אלה שנחשדו שיהוו סיכון למישטר. בברית המועצות ה"תהליך" נקרא צִ'יסְטְקָה (טיהור) והיה מבצע פוליטי ל"טיהור" מוסדות המדינה מאנשים שנחשבו בעלי מוצא פסול, כגון העוסקים בדת וצאצאיהם, האריסטוקרטים וצאצאיהם וקציני הצבא הצאריסטי. נראה, ש"טיהור" זה במדינות הקומוניסטיות, שהחזיקו בתאוריה שהסביבה (ולא התורשה) היא הגורם המרכזי הקובע את תכונות היצורים (ליסנקואיזם), אינו יכול להחשב כנובע מעקרונות האאוגניקה.

מדינה שכיום מיישמת אאוגניקה היא סינגפור שמעודדת בעלי השכלה גבוהה להינשא אחד לשני, ואף נותנת תמריצים כספיים על כל ילד להורים אקדמאיים.

אאוגניקה הינה נושא פופולרי בסוגת המדע הבדיוני, בספרות ובקולנוע.

## [עריכה] הידעת?

- השמות יבגני/יבגניה, יוג'ין, אוג'ניו, אז'ן, אויגן נגזרו כולם מ"אאוגניקה".
- מחקרים בתורשה הראו שאאוגניקה, או כל השבחת אוכלוסייה, אינן אפשריות לזמן ארוך טווח. כבר ידוע שאוכלוסייה יכולה להתקייים רק אם יש בה גיוון, וניסויים, הראו שאוכלוסיית מיקרואורגניזמים אשר מאבדת חלק מפרטיה על ידי שינויים קריטיים זמניים, תייצר שוב, כעבור זמן מה, את הגיוון אשר היה בה לפני כן.
- תומך מפורסם של אאוגניקה הינו ג'יימס ווטסון, מגלה ה-DNA הנודע, בנוסף, תמכו בתאוריה זו וינסטון צ'רצ'יל תיאודור רוזוולט, וודרו ווילסון, שופט בית המשפט העליון של ארצות הברית ונדל הולמס (שפסק לטובת התאוריה), אישים נוספים שהביעו תמיכה בתאוריה זו היו אלכסנדר גרהם בל, לילנד סטנפורד שייסד את אוניברסיטת סטנפורד, המחזאי ג'ורג' ברנרד שו ועוד.
- מחקרים על אאוגניקה מומנו על ידי קרן קרנגי וקרן רוקפלר, בעיקר באמצעות מכון קולד ספרינס הוקס שהוקם במיוחד לשם עריכת מחקרים אלו, אבל מחקרים בוצעו גם באוניברסיטאות אחרות בארצות הברית כמו פרינסטון, ייל, הרווארד, סטנפורד ועוד.

## [עריכה] לקריאה נוספת

- "לב כלב", מיכאיל בולגקוב
- "מחול אחרון ופרידה", מילן קונדרה

## [עריכה] קישורים חיצוניים

מיזמי קרן ויקימדיה |  |
ערך מילוני בוויקימילון: אאוגניקה
תמונות ומדיה בוויקישיתוף: אאוגניקה

- שרית ויצמן ויוליה נמירובסקי, אאוגניקה
- גל חיימוביץ, "כל בעיותיהם נפתרו! אין עוני, אין מחלות", באתר האגודה הישראלית למדע בדיוני ולפנטסיה

מקור: http://he.wikipedia.org../../../%D7%90/%D7%90/%D7%95/%D7%90%D7%90%D7%95%D7%92%D7%A0%D7%99%D7%A7%D7%94.html

קטגוריות: ויקיפדיה: ערכים הדורשים שכתוב | גנטיקה | אבולוציה | פסבדו-מדע | אתיקה רפואית

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Česky
- Dansk
- Deutsch
- Español
- Suomi
- Français
- Italiano
- 日本語
- Lietuvių
- Nederlands
- Norsk (bokmål)
- Polski
- Português
- Română
- Русский
- Simple English
- Slovenčina
- Svenska
- Türkçe
- 中文